PIJ Manufacturing

PIJ Manufacturing Sdn. Bhd (PIJM) adalah salah satu anak syarikat utama dalam syarikat Kumpulan PIJ Holdings Sdn Bhd. PIJM kini fokus menjalankan aktiviti mengekstrak daun Aloe Vera. 

Menggunakan teknologi terkini dari Belanda, kilang operasinya dan pejabat jualan terletak di POIC SME Factory (Halal Park) di Tanjung Langsat dengan kilang berkeluasan 10,000 kaki persegi.

Sejarah

1995 - Pengkorporatan PKEINJ 
Sejajar dengan pengkorporatan Perbadanan Kemajuan Ekonomi Islam Negeri Johor (PKEINJ),  kesemua aktiviti bisnes telah distruktur semula dan dipindahkan di bawah syarikat induk Perisind Holdings Sdn. Bhd. (kini - PIJ Holdings Sdn. Bhd). Sebagai sebuah syarikat anak Kumpulan Perisind Holdings, Perisind Manufacturing Sdn. Bhd. bertanggungjawab di dalam sektor perkilangan.

2009 - Penjenamaan Perisind Manufacturing Sdn. Bhd. kepada PIJ Manufacturing Sdn. Bhd. 
Pada Ogos 2009, Perisind Holdings telah dijenamakan semula kepada PIJ Holdings Sdn Bhd, selaras dengan nama pemiliknya, Perbadanan Islam Johor (PIJ). Sehubungan dengan itu, kesemua anak syarikat dalam kumpulan turut melalui proses tersebut. Perisind Manufacturing Sdn Bhd dijenamakan kepada PIJ Manufacturing Sdn Bhd (PIJM).

2014 - Pembukaan kilang ekstrak Aloe Vera di Setia Business Park, Gelang Patah 
PIJM mula beroperasi di kilang pertama terletak di Setia Business Park, Gelang Patah pada tahun 2014.

2017 - Berpindah ke POIC Halal Park Complex di Tanjung Langsat 
Bagi perancangan jangka panjang, PIJM telah berpindah ke POIC SME Factory (Halal Park) di Tanjung Langsat pada 1 Januari 2017.

Bisnes Utama 
Bisnes utama PIJM adalah pengekstrakan daun Aloe Vera. Daun Aloe Vera ini ditanam oleh anak syarikat Kumpulan PIJH iaitu, PIJ Plantation & Agriculture Sdn. Bhd.

Alamat 
PIJ MANUFACTURING SDN BHD (321887-A)

(Subsidiari PIJ Holdings Sdn Bhd),

Unit F4, POIC SME Factory (Halal Park),

PLO 76, Jalan Nibong 4,

Tanjung Langsat Industrial Complex,

81700 Pasir Gudang,

Johor Darul Ta'zim.
Syarikat Malaysia
Syarikat negeri Johor